เจาะหูมา หูบวม แต่ไม่เจบไม่คัน จะใช่ยาอะไรทาค่ะลดการบวม หูหน้าด้วย อยากได้ยา พอนอนชอบนอนทับ ลืมทุกที
สวัสดีค่ะ ฐิตารีย์ ภูติรถยาการเจาะหูก็คือการทำให้เกิดแผลชนิดนึงที่บริเวณใบหู การดูแลหลังการเจาะหูทั่วไปจึงคล้ายการดูแลแผลค่ะนั่นคือ-ในช่วง 1-2 วันแรกควรหลีกเลี่ยงการโดนน้ำที่แผลโดยตรง แต่อาบน้ำได้ตามปกติ-ใช้น้ำเกลือล้างทำความสะอาดบริเวณแผล สามารถใช้แอลกอฮอล์เช็ดรอบๆได้แต่ไม่ใช่ตรงแผลโดยตรง เพราะอาจทำให้เกิดการระคายเคือง-หลีกเลี่ยงการกระทบกระแทกบริเวณแผล เล็บควรตัดให้สั้น-ไม่นอนทับแผลโดยตรง พยายามนอนหงายไว้ก่อน-ไม่เอามือไปจับแผลบ่อยๆ เพราะอาจทำให้เกิดการติดเชื้อ-รับประทานอาหารได้ทุกอย่าง ไม่มีข้อห้ามค่ะหลังการเจาะหูประมาณ 1-2 วัน แผลจะบวมและแดงได้เล็กน้อยเป็นปกติค่ะ จะค่อยๆดีขึ้นเอง สามารถรับประทานยาแก้ปวด ยาแก้อักเสบที่ไม่ใช่สเตียรอยด์เพื่อบรรเทาอาการได้หากแผลมีอาการปวดบวมมาก ไม่ทุเลาแม้ผ่านไปเกิน 2 วันแล้ว มีเลือดหรือน้ำหนองไหล ควรไปพบแพทย์ เพื่อตรวจดูว่าแผลมีการติดเชื้อหรือไม่ ถ้าใช่อาจจะต้องถอดตุ้มหูออก และรับประทานยาฆ่าเชื้อตามที่แพทย์สั่งค่ะ